Publication: Magyar Közlöny
Issue: MK-1999-82 (Year: 1999, Number: 82)
Era: 1990-2004
Section: 
Paragraph Index: 308

(1) a) A b) pont és a (2) bekezdés fenntartásával bármely Szerződő Fél a bejelentés benyújtási napjaként azt a napot ismeri el, amikor a Hivatal a 3. Cikk (3) bekezdése szerint előírt nyelven az alábbi adatokat és kellékeket kézhez vette: (i) kifejezett vagy hallgatólagos utalás arra vonatkozóan, hogy védjegy lajstromozását kérik; (ii) a bejelentő azonosítását lehetővé tevő adatok; (iii) adatok, amelyek elegendőek a bejelentővel vagy képviselőjével, ha van ilyen, postai úton való kapcsolat felvételéhez; (iv) a lajstromozni kért védjegy kellőképpen világos reprodukciója; (v) az áruk, illetve szolgáltatások jegyzéke, amelyekre a lajstromozást kérik; (vi) a 3. Cikk (1) bekezdés a) pontja (xvii) alpontjának vagy b) pontjának alkalmazása esetén a 3. Cikk (1) bekezdése a) pontjának (xvii) alpontjában említett nyilatkozat vagy a 3. Cikk (1) bekezdésének b) pontjában említett nyilatkozat és bizonyíték, ahogyan azt a Szerződő Fél jogszabályai megkövetelik, amely nyilatkozatokat, ha az említett jogszabályok ezt megkövetelik, a bejelentőnek magának még akkor is alá kell írnia, ha képviselője van.

Source: https://magyarkozlony.hu/hivatalos-lapok/e045ccac4793d0dff6af0a3ee061016faa050af5/dokumentumok/959ee26d4cdceef1248693e3ba581a07b54ec3ff/letoltes